Ντάγκμαρ της Βοημίας

Παιδικά χρόνια

Ο πατέρας της έγινε δούκας της Βοημίας την περίοδο (1192 - 1193). Είχε έναν αδελφό τον Βρατισλάβο και δυο αδελφές την Βοζισλάβα και την Έντβικα. Μετά την εκθρόνισή του από το δουκάτο της Βοημίας (1193), ο πατέρας της εγκατέλειψε το δουκάτο της Βοημίας μαζί με ολόκληρη την οικογένειά του. Η μητέρα της με τα παιδιά της βρήκε καταφύγιο στην αυλή του αδελφού της Αλβέρτου μαργράβου του Μάισεν, ενώ ο πατέρας της Ότακαρ Α΄ έγινε αρχηγός των Γερμανικών μισθοφορικών στρατευμάτων. Το 1197 ο πατέρας της έγινε δούκας της Βοημίας για δεύτερη φορά. Το 1199 ο πατέρας της χώρισε την μητέρα της Αδελαΐδα, για να νυμφευτεί την ίδια χρονιά την Κωνσταντία της Ουγγαρίας, . Οι ενέργειες αυτές του επέτρεψαν αργότερα να ανεβεί στον κληρονομικό τίτλο του βασιλιά. Η Αδελαΐδα ωστόσο δεν ξέχασε τα δικαιώματά της και επέστρεψε προσωρινά στην Πράγα (1205), ωστόσο η θετή της μητέρα Κωνσταντία γέννησε γιο, τον μετέπειτα βασιλιά της Βοημίας Βενέσλαο Α΄ την ίδια χρονιά. Η Αδελαΐδα, όταν η κόρη της Ντάγκμαρ αρραβωνιάστηκε με τον Βαλντεμάρ Β΄ της Δανίας με πρωτοβουλία του πρώην συζύγου της, εγκατέλειψε την Βοημία και πέθανε σε μερικά χρόνια.

Βασίλισσα της Δανίας

Ο σύζυγός της Βάλντεμαρ πριν τον γάμο τους ήταν αρραβωνιασμένος με την Ριτσέζα της Βαυαρίας κορη του δούκα της Σαξονίας, αλλά ο δεσμός έσπασε και νυμφεύτηκε την Μαργαρίτα στο Λουμπέκ (1205), η οποία έγινε γνωστή ως βασίλισσα Νταγκμάρ. Το 1209 γέννησε τον γιο τους Βάλντεμαρ τον νεώτερο. Δεν είναι γνωστά πολλά πράγματα για την Ντάγκμαρ σαν πρόσωπο. Αναφέρεται ότι έπεισε τον σύζυγό της να απελευθερώσει τους χειρότερους εχθρούς του όπως τον επίσκοπο Βάλντεμαρ του Σλέσβιχ, περιγράφεται σύμφωνα με τα τραγούδια σαν η πιο ιδανική βασίλισσα, ήπια, υπομονετική και εξαιρετικά αγαπητή από τον λαό σε αντίθεση με την δεύτερη σύζυγο του Βάλντεμαρ Β΄ Μπερενγκάρια. Η βασίλισσα Ντάγκμαρ πέθανε στις 24 Μαΐου 1212 στους πόνους της εγκυμοσύνης του δεύτερου παιδιού της το οποίο δεν επέζησε, στο νεκροκρέβατο της είπε στον σύζυγο της να παντρευτεί την ταπεινή Κίρστεν την κόρη του Καρλ βον Ρίζ και όχι την επιβλητική Μπερενγκάρια αλλά εκείνος δεν την άκουσε κάτι που δικαίωσε την Ντάγκμαρ όπως αποδείχτηκε με την ίδια και τους γιους της. Ο Βάλντεμαρ Β΄ ρίσκαρε να παντρευτεί την Μπερενγκάρια της Πορτογαλίας προκειμένου να πραγματοποιήσει συμμαχία με την Φλάνδρα, η βασίλισσα Ντάγκμαρ τάφηκε στον Καθεδρικό ναό του Ρίνγκστεν στο ένα πλευρό του συζύγου της, στο άλλο πλευρό τάφηκε η Μπερενγκάρια της Πορτογαλίας. Ο σύζυγος της έστεψε τον γιο τους Βάλντεμαρ τον νεώτερο συμβασιλέα στο Σλέσβιχ (1218) αλλά θα πεθάνει και εκείνος πρόωρα σε ατύχημα πριν προλάβει να κυβερνήσει (1231).

Ο Σταυρός της Ντάγκμαρ

Ένας θωρακικός σταυρός ανακαλύφθηκε στον τάφο της βασίλισσας Ντάγκμαρ όταν εκείνος ανοίχτηκε (1690), το χρυσό κόσμημα ήταν Βυζαντινής κατασκευής στην μια πλευρά απεικόνιζε έναν σταυρό, στην άλλη πορτραίτο του Χριστού στο κέντρο και περιφερειακά πορτραίτα του Αγίου Βασιλείου, του Αγίου Ιωάννη του Χρυσοστόμου της Παναγίας και του Αγίου Ιωάννη του Ευαγγελιστή.  Ο Σταυρός της Ντάγκμαρ δίδεται την σύγχρονη εποχή στα νεαρά κορίτσια όταν ασπάζονται την εκκλησία των Λουθηρανών και στα παιδιά σαν δώρο βαπτίσματος,  στην Λουθηρανική εκκλησία της Σουηδίας ο σταυρός δίνεται από τον αρχιεπίσκοπο της Ουψάλας σαν δώρο στους νέους επισκόπους όταν εγκαθίστανται στο γραφείο τους.